ಅಜ್ಜಿಯಾಟ (ಪೆಟ್ಟ್ ಗೊಬ್ಬು)

ಅಜ್ಜಿಯಾಟ (ಪೆಟ್ಟ್ ಗೊಬ್ಬು):ಈ ಗೊಬ್ಬುನು ಒರಿ ಅತ್ತ್ಂಡ ಏತ್ ಜನಲಾ ಒಟ್ಟಾದ್ ಗೊಬ್ಬೊಲಿ. ನೆಟ್ಟ್ ಒರಿ ಅಜ್ಜಿಯಾದ್ ಒರಿದಿನಕುಲು ಜೋಕುಲೆನ ಪಾತ್ರೊಡ್ ಗೊಬ್ಬುವೆರ್. ಅಜ್ಜಿಯಾಟಡ್ ಸುಮಾರ್ ರೀತಿದ ಗೊಬ್ಬುಲು ಉಲ್ಲ. ಈ ಅಜ್ಜಿ ಗೊಬ್ಬುಡು ಅಜ್ಜಿ ಜೋಕುಲೆನ್ ಪೆಟ್ಟ್ ಕೊರ್ರೆ ಬೆರಿ ಪತ್ತುನೈನ್ ತುವರೆ ತಿಕ್ಕುಂಡು.

 ಗೊಬ್ಬುಡಿಪ್ಪುನ ಪಾತ್ರೊಲು 
 ಅಜ್ಜಿ
 ಜೋಕುಲು

 ಗೊಬ್ಬರೆ ಬೋಡಾಯಿನ ಸಾಮಾನುಲು 
 ಕೋಲು
 ಕಡ್ಡಿ

 ಗೊಬ್ಬು ಗೊಬ್ಬುನೆ ಎಂಚ ? 
ಈ ಗೊಬ್ಬುಡು ಒರಿ ಅಜ್ಜಿನ ಪಾತ್ರೊಡು ಇತ್ತೊಂದು ಬಾಕಿದಕುಲು ವೃತ್ತಾಕಾರೊಡು ಅಜ್ಜಿ ಕುಲ್ದಿನ ಸುತ್ತ ಕುಲ್ಲುದು ಇಪ್ಪುವೆರ್. ಅಜ್ಜಿ ವೃತ್ತೊದ ಮದ್ಯೊಡು ಕುಲ್ಲುದು ಮಣ್ಣ್ ಒಕ್ಕುನಂಚ ಅನುಕರಣೆ ಮಲ್ಪರೆ ಸುರು ಮಲ್ಪುವೆರ್. ಅಪಗ ಈ ರೀತಿದ ಪಾತೆರಕತೆ ಅಕುಲೆನ ನಡುಟು ಆಪುಂಡು.

 ಅಜ್ಜಿ ಜೋಕುಲೆ ನಡುಟು ಪಾತೆರಕತೆ 
ಜೋಕುಲು: ಅಜ್ಜಿ, ಅಜ್ಜಿ ದಾದೆ ನಾಡ್ವರ್?
ಅಜ್ಜಿ: ಸೂಜಿ ಮಗಾ
ಜೋಕುಲು: ಸೂಜಿ ದಾಯೆ?
ಅಜ್ಜಿ: ಚೀರಾವ್ ಪೊಲ್ಲರೆ
ಜೋಕುಲು: ಚೀರಾವ್ ದಾಯೆ?
ಅಜ್ಜಿ:ಪನವು ದೀವರೆ
ಜೋಕುಲು: ಪನವು ದಾಯೆ?
ಅಜ್ಜಿ: ಕಾವಲಿ ಕನವರೆ
ಜೋಕುಲು: ಕಾವಲಿ ದಾಯೆ?
ಅಜ್ಜಿ: ದೋಸೆ ಮಲ್ಪರೆ
ಜೋಕುಲು: ದೋಸೆ ದಾಯೆ?
ಅಜ್ಜಿ: ದೋಸೆ ತಿನರೆ
ಜೋಕುಲು: ತಿನ್ಪುನ ದಾಯೆ?
ಅಜ್ಜಿ: ಶಕ್ತಿ ಬರ್ರೆ
ಜೋಕುಲು: ಶಕ್ತಿ ದಾಯೆ?
ಅಜ್ಜಿ: ಪೆಟ್ಟ್ ಕೊರ್ರೆ
ಇಂಚ ಪೆಟ್ಟ್ ಕೊರ್ರೆ ಪಂಡ್‍ದ್ ಅಜ್ಜಿ ಬೆತ್ತ ಪತೊಂದ್ ಜೋಕುಲೆನ್ ಗಿಡ್ಪುವೆರ್. ಇಂಚ ಗಿಡ್ಪುನಗ ಅಜ್ಜಿನ ಕೈಕ್ ಏರ್ ದುಂಬು ತಿಕ್ಕುವೆರಾ ಅಕುಲು ಬರ್ಪಿನ ಸುತ್ತುಡು ಅಜ್ಜಿ ಆವೊಡು. ಇಂಚ ಈ ಗೊಬ್ಬುನು ಗೊಬ್ಬುವೆರ್.

 ಬೇತೆ ಬಾಸೆಡ್ ಗೊಬ್ಬುದ ಪುದರ್ 
 ಅಜ್ಜಿಯಾಟ(ಕನ್ನಡಡ್)

 ಉಲ್ಲೇಕೊಲು 

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು